EkBass/fiwiki-20250220-pages-articles huggingface dataset:
Göran Djupsund

Göran Erik Djupsund (s. 30. lokakuuta 1952 Tampere) on suomalainen sosiologi. Koulutukseltaan hän on valtiotieteiden tohtori. Hän on osallistunut useisiin pohjoismaisiin tutkimushankkeisiin sekä politiikan että julkishallinnon alalla. Hänen ohjauksessaan on valmistunut yli 400 maisterintutkielmaa ja lähes 20 väitöskirjaa. Djupsundin erikoisaloja ovat vaali- ja äänestyskäyttäytyminen, poliittiset puolueet, poliittinen viestintä ja aiemmin myös julkishallinto. Yliopistotyönsä ohella Djupsund kommentoi säännöllisesti vaaleja, politiikkaa ja yhteiskunnallisia asioita etenkin suomalaisissa mutta myös muissa pohjoismaisissa tiedotusvälineissä. Hän kirjoittaa artikkeleita ja kolumneja useisiin suomen- ja ruotsinkielisiin sanomalehtiin. Djupsund asui Vaasassa, mutta jäätyään eläkkeelle helmikuussa 2018 hän muutti Ahvenanmaalle ==Lähteet== Luokka:Suomalaiset politiikan tutkijat Luokka:Åbo Akademin professorit Luokka:Vuonna 1952 syntyneet Luokka:Elävät henkilöt Luokka:Suomalaiset professorit
Auktoriteetti

Auktoriteetilla (, vaikutusvalta) tarkoitetaan tietojensa, asemansa tai persoonansa takia kunnioitettua, arvostettua ja käskyvaltaista henkilöä tai tällaisen henkilön asemaa. Auktoriteetti voi olla siis esimerkiksi sotilas, viranomainen kuten poliisi, tiedemies, opettaja, pappi, lapselle isä tai äiti jne. Martti Haavio määritteli opettajan auktoriteetin vuonna 1948 seuraavasti: Haavio 1948, 28 Auktoriteetti-käsitteen taustalla on latinan sana auctor. Sillä on tarkoitettu henkilöä (binomisen nimistön auktoria) joka on ensimmäisenä järjestelmällisesti kuvannut jonkin kasvi- tai eläinlajin. Sanalla viitataan myös muun muassa kirjan tekijään (vrt. engl. author), yleisemmin esimerkiksi (tiedon) lisääjään, aikaansaajaan tai alullepanijaan. Lääkäri voi kirjoittaa lääkettä osoittamatta sitä tietylle potilaalle. Tällöin määräys koskee ”lääkärin tai hammaslääkärin ammattinsa harjoittamisen yhteydessä tarvitsemaa lääkettä”, joka on määrätty auktoriteetin nojalla. Tämä ilmaistaan fraasilla pro auctore, ”reseptin tekijää varten”, mikä on kuitenkin eri asia kuin oma käyttö. Auktoriteetille antaa lisäpainoa hänen käyttämänsä kieli. Historiallisesti auktorin käsite oli jopa varattu nimenomaan latinaksi tai kreikaksi kirjoittaville. Muiden kielten käyttäjät tai itse kirjoittamisen teknisesti suorittavat eivät olleet auktoreita. Jälkimmäisestä käytetään nimitystä copista, alkutekstin kopioija. Auktoriteettiusko tarkoittaa sitä, että lähteen tietoihin uskotaan helposti ilman kritiikkiä sen omaaman arvostuksen vuoksi. == Katso myös == * Tottelu * Milgramin tottelevaisuuskoe ==Lähteet== * * * * ===Viitteet=== Luokka:Sosiaalipsykologia Luokka:Poliittinen filosofia Luokka:Filosofian termit Luokka:Seulonnan keskeiset artikkelit
Victor Alphonse Duvernoy

Victor Alphonse Duvernoy (30. elokuuta 1842 – 7. maaliskuuta 1907) oli ranskalainen säveltäjä ja pianisti. Hän opiskeli Pariisin konservatoriossa pianonsoittoa, missä häntä opettivat Marmontel ja Bazin. Myöhemmin hänestä tuli saman oppilaitoksen opettaja. Alphonse sävelsi pianomusiikin lisäksi kaksi oopperaa, kamarimusiikkia sekä baletteja. Duvernoy kuului aikanaan sopraano Aino Acktén suurimpiin ihailijoihin ja sävelsi tälle muun muassa kappaleen L´AURORE. == Lähteet == Luokka:Ranskalaiset säveltäjät Luokka:Ranskalaiset pianistit Luokka:Vuonna 1842 syntyneet Luokka:Vuonna 1907 kuolleet
Pieksämäki–Joensuu-rata

Pieksämäki–Joensuu-radalla tarkoitetaan Suomen rataverkon Savon radalta Pieksämäellä haarautuvaa osuutta Varkauden ja Liperin kunnan Viinijärven kautta Joensuuhun. Rataosan pituus on 181,7 kilometriä, ja se on sähköistämätön. Liikenteenohjaus hoidetaan nykyisin keskitetysti kaukokäytöllä Pieksämäeltä käsin. Rataosalla on sekä henkilö- että tavaraliikennettä. Rataosuudella on liikennöity pääosin sinisillä taajamajunilla vuodenvaihteesta 2013 alkaen. Päivittäisiä vuoroja oli neljä, paitsi lauantaisin kolmeVR:n aikataulut 7.6.2010 alkaen . Maaliskuusta 2016 alkaen liikenne supistui, yhtä päivittäistä koko rataosuuden kattavaa vuoroa lukuun ottamatta, Pieksämäen ja Varkauden väliseksi, ja henkilöjunakalustoksi vaihtui Dm12-kiskobussi. ==Historia== Rata rakennettiin useassa osassa vuosina 1914–1940 seuraavasti: * 1. marraskuuta 1914: Pieksämäki–Huutokoski–(Savonlinna), Huutokoski–Varkaus * 1. joulukuuta 1927: Joensuu–Viinijärvi–(Sysmäjärvi) * 1. joulukuuta 1939: Varkaus–Vihtari * 22. huhtikuuta 1940: Vihtari–Viinijärvi Pieksämäen ja Huutokosken välinen osa radasta oli alkujaan osa Savonlinnan kautta Elisenvaaraan kulkenutta rataa (katso Huutokoski–Parikkala-rata), josta samassa yhteydessä rakennettiin myös haararata Varkauteen. Joensuun ja Viinijärven välinen rataosa taas oli alkujaan osa Outokumpuun johtanutta rataa. Nämä rataosat yhdistää toisiinsa myöhemmin rakennettu Varkauden ja Viinijärven välinen rataosa. == Lähteet == * Junaturvallisuussääntö Jtt * Mikko Alameri: Rautatiet ja pienoisrautatiet * RHK: Graafiset aikataulut * RHK: Vakinaisen liikenteen kulkupäivät === Viitteet === == Aiheesta muualla == Luokka:Heinäveden liikenne Luokka:Joroisten liikenne Luokka:Liperin liikenne Luokka:Pieksämäen liikenne Luokka:Suomen rataverkko Luokka:Varkauden liikenne Luokka:Joensuun liikenne Luokka:Pieksämäen maalaiskunta
Aulis Sileäkangas

Aulis Vilhelm Sileäkangas (17. kesäkuuta 1923 Pomarkku – 22. joulukuuta 2013 Pori) oli suomalainen poliitikko ja maanviljelijä. Hän toimi Keskustapuolueen kansanedustajana vuosina 1966–1970 ja 1972–1975. Eduskuntauransa lisäksi hän oli pitkäaikainen kunnallisvaltuutettu Pomarkun kunnanvaltuustossa. Sileäkangas osallistui myöhemminkin Pomarkun kuntapolitiikkaan, vaikkei kuulunutkaan kunnanvaltuustoon. Sileäkankaalle myönnettiin kunnallisneuvoksen arvonimi vuonna 1976. == Lähteet == == Kirjallisuutta == * Aulis Sileäkangas: Elämäni kuin tilkkutäkki (2004) == Aiheesta muualla == * Luokka:Kansanedustajat Luokka:Suomen Keskustan poliitikot Luokka:Pomarkun kunnanvaltuutetut Luokka:Turun läänin pohjoinen vaalipiiri Luokka:Vuonna 1923 syntyneet Luokka:Vuonna 2013 kuolleet
Jouni Lehtimäki

Jouni Vesa Johannes Lehtimäki (s. 6. marraskuuta 1964 Pori) on suomalainen juristi ja poliitikko. Hän toimi Kokoomuksen kansanedustajana vuosina 1999–2003. Porin kaupunginvaltuuston jäsen hän on ollut vuosina 1989–2000 ja 2005–2007 sekä kaupunginhallituksen jäsen 1993–1994 ja 1999. Koulutukseltaan Lehtimäki on oikeustieteen kandidaatti ja hankkinut varatuomarin arvon. Oikeustieteen lisensiaatin tutkinnon Lehtimäki suoritti joulukuussa 2009. Lehtimäen OTL-tutkimuksen aihe oli ”Rauhanturvaajan voimankäyttösääntöjen mukainen oikeus voimakeinojen käyttöön sotilaallisessa kriisinhallintaoperaatiossa”. Sotilasarvoltaan Lehtimäki on majuri. Lehtimäki tuli tunnetuksi myös Suomen Robinson -sarjan kilpailijana ensimmäisen tuotantokauden ajan vuosina 2003–2004. Lehtimäki luopui kaikista poliittisista luottamustehtävistään loppuvuodesta 2007 ja keskittyi uraan puolustusvoimissa. Hän on muun muassa palvellut sotilaslakimiehenä Libanonissa (UNIFIL II) sekä Bosnia-Hertsegovinassa (EUFOR Althea), poliittisena neuvonantajana Kosovossa (KFOR) ja EU:n nopean toiminnan joukkoihin kuuluneiden Pohjoismaisten Taisteluosastojen (NBG08 ja NBG11) Suomen kontingentin lakimiehenä. Vuosina 2012−2013 Lehtimäki työskenteli NATON oikeusvaltio-operaation johtavana lakimiehenä Afganistanissa. Vuosina 2013−2017 Lehtimäki toimi Kosovon oikeusministerin kansainvälisenä juridisena neuvonantajana Pristinassa EU:n erityisedustajan alaisuudessa. Marraskuussa 2016 Kosovon hallitus nimitti Lehtimäen Kosovon Suomen kunniakonsuliksi. Suomi vahvisti Lehtimäen eksekvatuurin toukokuussa 2017. == Lähteet == == Aiheesta muualla == * Luokka:Kansanedustajat Luokka:Porin kaupunginvaltuutetut Luokka:Kansallisen Kokoomuksen poliitikot Luokka:Satakunnan vaalipiiri Luokka:Suomalaiset juristit Luokka:Vuonna 1964 syntyneet Luokka:Elävät henkilöt
Välisuojastuspaikka

Välisuojastuspaikka tai välisuojastuspiste on rautatieliikenteen terminologiassa sellainen kauko-ohjatun yksiraiteisen rataosan liikennepaikka, jonka ainoana tarkoituksena on jakaa pitkä kohtauspaikkojen välinen rataosuus kahteen lyhyempään osuuteen, ja näin nopeuttaa junien peräkkäin kulkua. Välisuojastuspaikkoja on pääasiassa vähäliikenteisillä rataosilla, kuten Kolarin radalla. Välisuojastuspaikka käsittää yksinkertaisimmillaan vain kaksi pääopastinta esiopastimineen, jotka ohjaavat liikennettä molempiin kulkusuuntiin. Välisuojastuspaikalla saattaa olla myös tavaran kuormausta varten pieni ratapiha tai raiteistoja, joille johtavia vaihteita ei kuitenkaan voida käyttää kaukokäytöllä liikenteenohjauskeskuksesta käsin. Täten myöskään junien kohtaaminen ei ole mahdollista, ellei välisuojastuspaikalle aseteta liikenteenhoitohenkilökuntaa. Luokka:Rautatietekniikka
Francesco Spinacino

Francesco Spinacino oli italialainen renessanssisäveltäjä. Hänen ainoat säilyneet sävellyksensä ovat kaksi kirjaa kappaleita luutulle. Kaikki kappaleet on sävelletty 1500-luvun alussa. Spinacinon syntymävuotta ei tiedetä. Hän kuoli vuonna 1507 tai myöhemmin. Luokka:Italialaiset säveltäjät Luokka:Renessanssisäveltäjät Luokka:1400-luvulla syntyneet Luokka:1500-luvulla kuolleet
Steve Oedekerk

Steve Oedekerk (s. 27. marraskuuta 1961 Los Angeles, Kalifornia) on elokuvaohjaaja, tuottaja, käsikirjoittaja ja näyttelijä. Hän aloitti stand-up- koomikkona, ja tutustui silloin Jim Carreyhin, jolle hän on ohjannut ja käsikirjoittanut elokuvan Ace Ventura – luonto kutsuu. == Elokuvat == === Näyttelijänä === * Smart Alex (1987) * High Strung (1991) * Ei mitään menetettävää (1997) * Kung Pow – nyrkki kidassa (2002) * Thumbtanic (2002) (ääni) === Ohjaajana === * Smart Alex (1987) * Ace Ventura – luonto kutsuu (1995) * Ei mitään menetettävää (1997) * Kung Pow – nyrkki kidassa (2002) === Tuottajana === * Patch Adams * Kung Pow – nyrkki kidassa (2002) * Thumbtanic (2002) * Juwanna Mann – gimmat donkkaa tykimmin (2002) * Bruce – taivaanlahja (2003) == Lähteet == Luokka:Yhdysvaltalaiset elokuvaohjaajat Luokka:Yhdysvaltalaiset näyttelijät Luokka:Vuonna 1961 syntyneet Luokka:Elävät henkilöt
Veikkola

Veikkola on taajama pohjoisella Kirkkonummella. Se sijaitsee noin 30 kilometrin päässä Helsingistä Turunväylän varrella, aivan lähellä Espoon ja Vihdin rajoja. Kirkkonummen keskusta sijaitsee noin 20 kilometriä Veikkolan eteläpuolella. Veikkola kuuluu erityisesti 2000-luvun ensimmäisen vuosikymmenen aikana voimakkaasti kasvaneiden pääkaupunkiseudun satelliittitaajamien joukkoon. Taajamassa oli vuonna 2004 4 240 asukasta, vuoden 2009 päättyessä 5 010. Veikkolassa ilmestyy Kylänraitti-niminen paikallislehti. Taajama rakentuu sekä uuden että vanhan valtatie 1:n vierustalle. Veikkolan koulut ja suurimmat päivittäistavarakaupat sijaitsevat vanhan valtatie 1:n eli Turuntien, Lapinkyläntien sekä Eerikinkartanontien risteyksissä sijaitsevien liikenneympyröiden lähellä. Suurin osa Veikkolan asutuksesta ja palveluista on Turuntien läheisyydessä. Myös hieman kauempana, esimerkiksi Perälänjärven lähellä, on uudempaa asutusta. Veikkolassa toimi vuosina 1929–1995 Veikkolan parantola. ==Maantiede ja luonto== Veikkola sijaitsee Kirkkonummen kunnan pohjoisosassa, kumpuilevassa maastossa ja aivan Nuuksion kansallispuiston eteläpuolella. Veikkolassa on monia järviä, kuten Kaljärvi, Lammin­järvi ja Perälänjärvi. Veikkolan järviä ovat myös Klemetti, Haapajärvi ja Kurkisto. ==Palvelut== Veikkolassa toimii kaksi peruskoulua, joista Veikkolan koulu on 1.–9. luokkien yhtenäiskoulu ja Vuorenmäen koulu on 1.–6. luokkien alakoulu. Veikkolan koulu on perustettu vuonna 1899, ja nykyinen koulurakennus on rakennettu vuonna 2004. Veikkolassa on myös terveysasema, kirjasto, useita päiväkoteja ja vanhainkoti sekä urheilupuisto, jossa on jalkapallokenttä, juoksurata sekä frisbeegolfrata. Veikkolalla on oma vapaaehtoinen palokunta. Veikkolan kaupallisiin palveluihin kuuluu kolme päivittäistavarakauppaa, kaksi huoltoasemaa (joista toinen on ns. kylmäasema), kioski, muutama ravintola ja joitakin erikoisliikkeitä. == Yrityksiä == Merkittävimpiä Veikkolassa toimivia yrityksiä ovat ainakin hygieniatuotteita valmistava Delipap sekä aerosolituotteita valmistava Maston. == Liikenneyhteydet == Veikkola sijaitsee valtatie 1:n varrella, ja sieltä on matkaa Helsinkiin 35 kilometriä ja Turkuun 135 kilometriä. Kirkkonummen eteläisempiin osiin johtaa Veikkolasta yhdystie 1131. Veikkolaan liikennöi Helsingin linja-autoasemalta U-linja 280. Bussit jatkavat Veikkolan jälkeen kulkuaan muun muassa Nummelaan, Vihtiin, Lohjalle ja Karkkilaan. HSL:n linja 243(V) liikennöi Veikkolan Lamminjärven sekä Espoon keskuksen välillä. Suunniteltu Espoo–Salo-oikorata toisi tulevaisuudessa lähijunayhteyden Veikkolaan. == Lähteet == == Aiheesta muualla == * Veikkolaverkko , julkaisija Veikkolan kyläyhdistys * Veikkola.com, yksityishenkilön sivut, josta löytyvät muut Veikkolassa toimivat yritykset * Veikkolan koulu Luokka:Kirkkonummen kylät Luokka:Kirkkonummen taajamat Luokka:Vihdin taajamat
Siilinjärvi–Viinijärvi-rata

Siilinjärvi–Viinijärvi-rata on Suomen rataverkon osuus Siilinjärven asemalta Savon radalla Liperin kunnassa sijaitsevalle Viinijärven asemalle. Rataosan pituus on 111,7 kilometriä, ja sillä on ainoastaan tavaraliikennettä. Viinijärvi–Pieksämäki-rataosuuden korjaustöiden aikana radalla on ollut henkilöliikennettä, jolloin junat ovat kiertäneet Kuopion kautta, samoin Turku–Joensuu- ja Joensuu–Turku-yöpikajunat kulkivat tätä kautta jonkin aikaa 1980-luvulla. Rataosa on osa niin kutsuttua Savon kolmiota, ja sen liikenteenohjaus tapahtuu kaukokäytöllä Pieksämäeltä käsin. Sysmäjärven rautatieaseman luoteispuolella Outokummussa radasta erkanee noin 3,2 kilometrin mittainen rataosuus Vuonoksen ratapihalle. Vuonoksen ratana tunnettu sivurataosuus palvelee Mondo Mineralsin tavarankuljetuksia. == Historia == Rataosa rakennettiin useassa osassa ja avattiin liikenteelle seuraavasti: * 1927: Joensuu–Viinijärvi–Sysmäjärvi–(Outokumpu) * 1956: Siilinjärvi–Sänkimäki * 1957: Sänkimäki–Juankoski * 1968: Juankoski–Luikonlahti * 1970: Luikonlahti–Sysmäjärvi (valmistui 1969) == Selvityksiä henkilöliikenteen avaamisesta == Siilinjärvi–Viinijärvi-radalla ei ole nykyään (2022) henkilöliikennettä. Rautatiematkustajat ry:n julkaiseman (2016) selvityksen mukaan henkilöliikenteen avaaminen Kuopiosta Joensuuhun tulisi maksamaan 4 miljoonaa euroa. Uusimmassa selvityksessä suunnitellaan, että käytössä olisivat Dm12-kiskobussit. Pysähdyspaikkoja olisi Kuopion jälkeen Siilinjärvellä, Juankoskella, Luikonlahdessa, Outokummussa, Ylämyllyllä ja Joensuussa. Kiskobussi voisi pysähtyä myös Kaavin kirkonkylällä, mikäli sinne rakennettaisiin pysähdyspaikka. Kuopio–Joensuu- reitillä kulkisi kuusi päivittäistä kiskobussivuoroa suuntaansa. Selvityksen mukaan matka Kuopion ja Joensuun välillä taittuisi nopeimmillaan alle kahdessa tunnissa. Edellisen kerran Kuopio–Joensuu-matkustajaliikenteen avaamisesta tehtiin selvitys 2013. Tuolloin asialla olivat Pohjois-Karjalan ja Pohjois- Savon maakuntaliitot, Joensuu ja Kuopio sekä ELY-keskus. Heidän laskelmissaan matkustajaliikenteen käynnistämisen kokonaiskustannukset olivat 55–56 miljoonaa euroa. == Katso myös == * Rautatieliikenne Suomessa * Outokummun rautatieasema == Lähteet == == Aiheesta muualla == Luokka:Juankoski Luokka:Liperin liikenne Luokka:Siilinjärven liikenne Luokka:Kaavin liikenne Luokka:Outokummun liikenne Luokka:Suomen rataverkko
Anton Diabelli

Anton (joskus Antonio) Diabelli (6. syyskuuta 1781 Mattsee lähellä Salzburgia – 7. huhtikuuta 1858 Wien) oli itävaltalainen säveltäjä ja musiikin julkaisija. Diabelli syntyi Mattseessa, lähellä Salzburgia. Hän aikoi aluksi ryhtyä papiksi, mutta ottikin musiikin opetusta Michael Haydnilta. Opiskeltuaan Diabelli muutti Wieniin, jossa hän elätti itsensä opettamalla pianon ja kitaran soittoa. Vuonna 1818 Diabelli tutustui Pietro Cappiin, josta tuli myöhemmin hänen liikekumppaninsa. Diabelli ja Cappi perustivat yrityksen Cappi & Diabelli, joka julkaisi muun muassa Franz Schubertin teoksia. Diabelli kuoli vuonna 1858. Diabelli sävelsi muun muassa operetin Adam in der Klemme sekä lukuisia pienimuotoisempia teoksia. Ludwig van Beethoven sävelsi eräästä Diabellin valssista 33 muunnelmaa, jotka tunnetaan nimellä Diabelli- muunnelmat. == Aiheesta muualla == * *Vapaasti käytettävissä olevia Diabellin partituureja Mutopia Project Luokka:Itävaltalaiset säveltäjät Luokka:Vuonna 1781 syntyneet Luokka:Vuonna 1858 kuolleet
Viinijärven rautatieasema

Viinijärven rautatieasema () on rautatieliikennepaikka Liperin Viinijärvellä. Se sijaitsee noin 15 kilometrin päässä Liperin kirkonkylältä luoteeseen, valtatie 9:n lähellä. == Historia == Viinijärven asema on risteysasema: Siellä rataosan kanssa risteää tavaraliikenteen käyttämä rataosa . Thure Hellströmin suunnittelema Viinijärven asema on rakennettu jo vuonna 1926 Outokumpuun vievän radan rakentamisen yhteydessä, mutta vasta 1940 Viinijärvestä tuli risteysasema, kun rautatie Pieksämäeltä Varkauden ja Vihtarin kautta Viinijärvelle valmistui. Outokumpuun vievää rataa on sittemmin jatkettu Siilinjärvelle. Siilinjärvelle on ollut vuosina 1986–1989 yöjunaliikennettä ja Outokumpuun on ollut paikallisliikennettä 1950-luvulle, mutta muuten Viinijärven merkitys henkilöliikenteen risteyasemana on jäänyt vähäiseksi. Viinijärvellä on ollut myös kolmioraide, mutta se tuli liikenteen vähenemisen myötä tarpeettomaksi ja purettiin 1986. Asema-alueeseen kuuluu asemarakennuksen lisäksi tavaramakasiini, asuintaloja, maakellari, viljasiilo, vesitorni sekä muita pienempiä rakennuksia. Asemarakennukset kuuluvat valtakunnallisesti merkittävien rautatieasema-alueiden luetteloon. Nykyisin Viinijärvi toimii junien kohtauspaikkana sekä henkilöliikenteen pysähdyspaikkana. Asemalla pysähtyy päivittäin kaksi henkilöjunaa molempiin suuntiin. Tavaraliikennettä Viinijärvelle ei enää ole, minkä takia seisontaraiteita on purettu 2016. Liikennepaikan liikenteenohjaustoimintoja on ohjattu vuodesta 2003 Pieksämäeltä ja itse Viinijärvellä ei ole enää rautatiehenkilöstöä. Lipunmyynti Viinijärveltä loppui kesällä 2000. Senaatti- kiinteistöt myi asemarakennukset 2009 yksityiselle.Senaattikiinteistöt Ne ovat nyt asuinkäytössä. == Lähteet == * Iltanen, Jussi: Radan varrella Karttakeskus 2009 s. 351 === Viitteet === Luokka:Pohjois-Karjalan henkilöliikenteen rautatieliikennepaikat Luokka:Valtakunnallisesti merkittävät rakennetut kulttuuriympäristöt Suomessa Luokka:Liperin rautatieliikennepaikat
Adam Jarzębski

Adam Jarzębski (ennen vuotta 1590 Warka – loopuvuonna 1648 tai aluvuonna 1649) oli puolalainen säveltäjä, viulisti, runoilija ja kirjailija. Ensimmäisen kerran hänet mainitaan vuonna 1612, kun hänestä tuli viulisti berliiniläiseen kappeliin. Huhtikuussa 1615 hän aloitti vuoden mittaisen opintovapaan ja matkusti Italiaan, mistä ei kuitenkaan palannut enää Berliiniin vaan matkusti sieltä Varsovaan, jossa hän liittyi Varsovan kuninkaalliseen orkesteriin. Vuonna 1630 hän avioitui maallikkotuomarin lesken Elżbieta Sienickan kanssa, ja sai kaksi poikaa hänen kanssaan. Toisesta tuli kuninkaallisen orkesterin sellisti ja toisesta soitinrakentaja. == Lähteet == Luokka:Puolalaiset säveltäjät Luokka:Puolalaiset viulistit Luokka:Puolalaiset runoilijat Luokka:Puolalaiset kirjailijat Luokka:1500-luvulla syntyneet Luokka:1640-luvulla kuolleet
Viinijärvi (järvi)

Viinijärvi on järvi Liperin ja Polvijärven kuntien sekä Outokummun kaupungin alueella Pohjois-Karjalassa, noin 25 kilometriä Joensuusta länteen. Järven pinta-ala on noin 135 neliökilometriä ja pinnankorkeus on 78,8 metriä. ==Asutuskeskukset== Järven ympäristön merkittävimmät asutuskeskukset ovat Outokumpu, Viinijärven kylä ja Polvijärvi. == Järvenlasku == Suomessa on aikoinaan perustettu 1 500 järvenlaskuyhtiötä ja järviä on laskettu yli 2 000\. Järvet ovat olleet yleensä pieniä, mutta laskettu on myös muutama suurikin järvi, kuten tämä Viinijärvi. ==Katso myös== * Luettelo Suomen sadasta suurimmasta järvestä ==Lähteet== == Aiheesta muualla == * Pajunen, Hannu: Järvisedimentit kuiva-aineen ja hiilen varastona, GTK, 2004 Luokka:Liperin järvet Luokka:Outokummun järvet Luokka:Polvijärven järvet Luokka:Oriveden–Pyhäselän alue
Adulaari

Adulaari (KAlSi3O8) on korukivenä käytetty väritön ja kirkas maasälpälaji. Mineraali on löydetty Sveitsistä. Adulaari esiintyy melko alhaisen lämpötilan juonissa. Adulaari voi olla ortoklaasia tai mikrokliiniä. Adulaarissa ei ole mitään ihmiselle vahingollista ainetta. Englannin kielessä adulaari on nimeltään Adularia, mutta se tunnetaan myös nimillä Adulaire, Adular ja Adulare. == Lähteet == == Aiheesta muualla == * Mindat: Adularia - Photo Gallery * Mindat: Adularia * Gemdat.org: Adularia Luokka:Silikaattimineraalit Luokka:Korukivet en:Adularia
Kimmo Nevonmaa

Kimmo Nevonmaa (10. toukokuuta 1960 Savonlinna – 18. syyskuuta 1996 Helsinki) oli suomalainen säveltäjä. Hän opiskeli Savonlinnassa ja myöhemmin Kuopiossa. Nevonmaa valmistui Kuopion konservatoriosta vuonna 1988. Samana vuonna hän siirtyi Helsinkiin opiskelemaan sävellystä, josta hän suoritti diplominsa vuonna 1994. Nevonmaa kuoli kaksi vuotta myöhemmin aivoverenvuotoon. Nevonmaa sävelsi muun muassa jousikvarteton (1990) ja orkesterimusiikkia. == Lähteet == Luokka:Suomalaiset taidemusiikin säveltäjät Luokka:Vuonna 1960 syntyneet Luokka:Vuonna 1996 kuolleet
Johanneksen kirkko

Johanneksen kirkko ja Johanneksenkirkko voivat tarkoittaa seuraavia kirkkorakennuksia: * Johanneksen kirkko Bergenissä * Johanneksen kirkko Haminassa * Johanneksenkirkko Helsingissä * Johanneksen kirkko Johanneksessa Suomen Neuvostoliitolle luovuttamalla alueella. * Jaanin eli Johanneksen kirkko Tartossa * Johanneksen kirkko, Tampereen tuomiokirkon nimi ennen vuotta 1923 ==Katso myös== * Pyhän Johanneksen kirkko * Pyhän evankelista Johanneksen kirkko * Johanneksen kirkko, Greta Hällfors-Sipilän maalaus
Josef Klička

Josef Klička (15. joulukuuta 1855 – 28. maaliskuuta 1937) oli tšekkiläinen säveltäjä. Hän opiskeli Prahassa urkujen soittoa ja sävellystä. Useimmat Kličkan teoksista on sävelletty uruille. Josef Kličkan poika, Václav Klička, oli harpisti. Luokka:Tšekkiläiset säveltäjät Luokka:Vuonna 1855 syntyneet Luokka:Vuonna 1937 kuolleet
Metsola

Metsola voi tarkoittaa seuraavia: ==Henkilöitä== Listan henkilöt ovat suomalaisia, ellei toisin mainita. *Ilari Metsola (s. 1992), jääkiekkoilija *Juha Metsola (s. 1989), jääkiekkomaalivahti *Jukka-Pekka Metsola (s. 1964), judoka *Mikko Metsola (1868–1934), kansakoulunopettaja, kunnallisneuvos ja SOK:n hallintoneuvoston puheenjohtaja *Mirkka Metsola (s. 1981), vaatesuunnittelija *Oskari Metsola (1874–1951), kanttori, kuoronjohtaja ja Keski-Pohjanmaan laulun säveltäjä ja sanoittaja *Roberta Metsola (s. 1979), maltalainen poliitikko ja europarlamentaarikko *Timo Metsola (s. 1975), yrittäjä ja asuntopoliittinen vaikuttaja, judoka *Tuulikki Metsola (s. 1938), matkaopas ja kirjailija === Kuvitteellisia henkilöitä === *Antti Metsola, pienviljelijä tv-sarjassa Metsolat *Annikki Metsola (o.s. Leppävaara), Antti Metsolan vaimo tv-sarjassa Metsolat *Risto Metsola, Antti ja Annikki Metsolan poika tv-sarjassa Metsolat *Raija Metsola, Risto Metsolan entinen vaimo tv- sarjassa Metsolat *Lasse Metsola, Risto ja Raija Metsolan poika tv-sarjassa Metsolat *Liisa Metsola, Risto ja Raija Metsolan tytär tv-sarjassa Metsolat *Heikki Metsola, Antti ja Annikki Metsolan poika tv-sarjassa Metsolat *Kristina Metsola, Heikki Metsolan vaimo tv-sarjassa Metsolat *Jaana Järvenheimo (o.s. Metsola), Antti ja Annikki Metsolan tytär tv-sarjassa Metsolat *Erkki Metsola, Antti ja Annikki Metsolan poika tv-sarjassa Metsolat *Helena Metsola (o.s. Kaukovaara, ent. Meriläinen), Erkki Metsolan edesmennyt vaimo tv-sarjassa Metsolat *Eeva Metsola (myöh. Metsola-Eklund), Antti ja Annikki Metsolan tytär tv-sarjassa Metsolat ==Paikkoja== *Metsola, kaupunginosa Kotkassa *Metsola, kaupunginosa Suonenjoella *Metsola, kaupunginosa Vantaalla *Metsola, kylä Kiskossa *Metsola, kaupunginosa Lohjalla *Metsola, Pietarin Lesnoin kaupunginosasta käytetty nimitys ==Muuta== *Metsola, Jorma Luhdan kirja *Metsola, Kultasiiven albumi *Metsolat, televisiosarja Luokka:Luettelot henkilöistä sukunimen mukaan
Académie Julian

Académie Julian oli ranskalainen yksityinen taidekoulu Pariisissa, jonka perusti taidemaalari Rodolphe Julian vuonna 1867. Se oli myös monien suomalaistaiteilijoiden suosiossa. Académie Julianin perustamisen aikaan Ranskan viralliset taidekoulut kuten École des Beaux-Arts eivät hyväksyneet naisia oppiinsa, koska esimerkiksi alastonmallien piirtämistä ja maalaamista pidettiin naisille sopimattomana. Uusi yksityisakatemia sen sijaan antoi naisille saman koulutuksen kuin miehillekin. Académie Juliania suosivat erityisesti ulkomaalaiset oppilaat. Sen opiskelijat saivat lopulta luvan myös kilpailla Rooman palkinnosta (Prix de Rome). Académie Julian yhdistyi École Supérieure d'Arts Graphiques-Penninghen'iin vuonna 1968. Tiedosto:'Bouguereau's Atelier at Académie Julian, Paris' Jefferson David Chalfant.JPG|Jefferson David Chalfant: William-Adolphe Bouguereau opettaa Académie Julianissa, 1891. Tiedosto:Bashkirtseff - In the Studio.jpg|Académie Julianin oppilaan Maria Baškirtsevan maalaus. ==Katso myös== *Académie Colarossi Luokka:Ranskalaiset kuvataideoppilaitokset Luokka:Ranskan yliopistot ja korkeakoulut Luokka:Pariisin historia
Slammaus

Slammaus on nimitys yksikerrosrappaukselle. Nimitys tulee ruotsin verbistä slamma, joka tarkoittaa ohuen laastin (slam) sekoittamista ja pinnan käsittelyä sillä. Rappaukseen käytetään yleensä sementtilaastia. Rappauksen alusta, esimerkiksi tiiliverhous, jää kuultamaan rappauksen läpi. Laivoissa slammaus oli ennen epoksin yleistymistä tavanomainen vesi- ja polttoainesäiliöiden eli tankkien sisäpuolen käsittelymenetelmä. Slammauksen avulla estetään tankkien sisäpuolen syöpyminen ja toisaalta metallin liukeneminen tankin sisältöön. Määräajoin vanha rappaus hakataan irti ja slammaus uusitaan, jolloin tällä tavoin käsitelty tankki on jälleen käyttökelpoinen. Laivoissa slammaus (slamming) tarkoittaa myös pohjaiskua, joka syntyy kun laivan pohja nousee aallokossa ylös merestä ja iskeytyy takaisin laskeutuessaan veden pintaan. Pohjaisku ja sen aiheuttamat värinät aihettavat suuria rasituksia laivan rakenteisiin. Kun pohjaisku havaitaan pitää laivan nopeutta laskea sopivaksi aallokon korkeuteen nähden. Luokka:Rakennustyö Luokka:Rakennuksen pinnat Luokka:Merenkulku
Gesso

Gesso ([], ital. kipsi, liitu) on maalauspohjan (kangas tai esimerkiksi puupohja) pohjustusaine tai imevä kipsipinta, jota käytetään muun muassa öljyvärimaalauksessa.Taiteen pikkujättiläinen, s. 177. WSOY, 1995. ISBN 951-0-16447-X Alun perin gesso tarkoitti paksua reliefimäistä pohjaa, jota käytettiin myös kultauksen pohjana ja kehyksissä sekä huonekaluissa. Sideaineena oli tavallisesti jänisliima. Pohjaa käytettiin erityisesti keskiajan ja renessanssin taiteessa. Gesso alkoi 1900-luvulla tarkoittaa mitä tahansa veteen sekoitettavaa pohjustusainetta ja nykyisin gessolla tarkoitetaan yleensä akryylipohjaista gessoa. Halvemmissa gessoissa käytetään akrylaatin sijasta polyvinyyliä. == Lähteet == == Aiheesta muualla == Luokka:Maalausmateriaalit
Guassi

Guassi eli peiteväri on peittävä läpikuultamaton vesiväri, jonka sideaineena on vesiliukoinen kumi- tai liimaseos.Taiteen pikkujättiläinen, Guassi, s. 188. WSOY, 1995. ISBN 951-0-16447-X Guassin peittävä ominaisuus syntyy läpikuultavaa vesiväriä karkeammasta värijauheesta ja väriin lisätystä valkoisesta pigmentistä, esimerkiksi liidusta: sideaineena guassissa käytetään arabikumia. Akvarelleista poiketen guasseilla voi työskennellä tummasta vaaleaan, eli maalata ensin tummilla väreillä ja sitten lisätä vaaleampia kohtia. Guassi muistuttaa temperaa, mutta myös pastellimaalausta. Guassiväri on hyvä tehoste vesivärimaalauksessa. Paperin lisäksi maalauspohjana on käytetty esimerkiksi silkkiä. Vedellä ohennettuna guasseja voi käyttää myös retussiruiskuissa. ==Guassimaalauksia== Sunset at Sea (1865-70) by Claude Monet - Ashmolean Museum.jpg|Claude Monet, Auringonlasku merellä 1865-1870. Kuva:Une première (Anders Zorn) - Nationalmuseum - 24314.tif|Anders Zorn, En premiär, 1888. Kuva:Vincent van Gogh - Corridor in the Asylum.JPG|Vincent van Gogh, Mielisairaalan käytävä, 1889. Kuva:Friedrich Schwinge Selbstportrait im Garten.jpg|Friedrich Schwinge, Omakuva. Björneborgarnas marsch, akvarell av Albert Edelfelt från 1900.jpg|Albert Edelfelt, Porilaisten marssi 1892. ==Lähteet== == Aiheesta muualla == Luokka:Maalausmateriaalit Luokka:Seulonnan keskeiset artikkelit
Huni

Huni (joskus myös Houni tai Hoeni) oli muinaisen Egyptin kolmannen dynastian viimeinen faarao. Hän aloitti Meidumin pyramidin rakentamisen. Tätä pyramidia kutsutaan myös ”vääräksi”, koska se muistuttaa enemmän tornia kuin pyramidia. Pyramidi suunniteltiin seitsenkerroksiseksi porraspyramidiksi, johon myöhemmin lisättiin kahdeksas kerros ja portaat tasoitettiin sileiksi. Pyramidista ei ole löydetty Hunin nimeä. On arveltu, että Hunin poika Sneferu saattoi rakennustyöt loppuun. Hunin vaimo oli Meresankh I. ==Lähteet== * Egyptian pharaohs : Old Kingdom : Dynasty 3 : Huni === Viitteet === Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Niemikylä (Oulu)

Niemikylä on kylä Oulussa Ylikiimingin kaupunginosassa. Kylä sijaitsee Kiiminkijoen ja Nuorittajoen yhtymäkohdassa noin viisi kilometriä koilliseen Ylikiimingin kirkonkylältä, ja noin kaksi kilometriä koilliseen Kääriänperältä. Niemikylässä toimii kylätoimintakunta. ==Lähteet== ==Aiheesta muualla== * Niemikylän kyläyhdistys ry.n Facebook-sivut Luokka:Ylikiimingin kylät
Kääriänperä

Kääriänperä on kylä Ylikiimingin kaupunginosassa Oulussa Pohjois-Pohjanmaalla, noin kolme kilometriä pohjoiseen Ylikiimingin taajamasta. Kylä sijaitsee Kiiminkijoen länsirannalla Kääriänsaaren pohjoispuolella Joloksentien eli yhdystien 8341 varrella. Lähimmät kylät ovat Säävälä ja Niemikylä. Luokka:Ylikiimingin kylät
Giles Swayne

Giles Swayne (s. 30. kesäkuuta 1946) on englantilainen säveltäjä. Swayne vietti suurimman osan lapsuudestaan Liverpoolissa. Hän opiskeli muun muassa Alan Bushin ja Olivier Messiaenin johdolla. Vuodet 1990-1996 Swayne vietti Ghanassa. == Sävellyksiä == *Kolme jousikvartettoa (1971-1993) *The Silent Land sellolle ja kuorolle (1998) Luokka:Brittiläiset säveltäjät Luokka:Vuonna 1946 syntyneet Luokka:Elävät henkilöt
Alan Bush

Alan Bush (22. joulukuuta 1900 – 31. lokakuuta 1995) oli brittiläinen säveltäjä ja pianisti. Bush syntyi Lontoossa ja opiskeli Royal Academy of Musicissa. Myöhemmin hän opiskeli Berliinissä musiikkitiedettä ja filosofiaa. Sävellystä hänelle opetti John Ireland. Vuosina 1925-1978 Bush toimi opettajana Royal Academy of Musicissa. Bush sävelsi muun muassa oopperoita ja pianokonserton. Luokka:Brittiläiset säveltäjät Luokka:Vuonna 1900 syntyneet Luokka:Vuonna 1995 kuolleet
Somerovaara

Somerovaara on kylä Oulun kaupungissa. Kylä sijaitsee Oulun 45. kaupunginosassa Joloksessa. Aikaisemmin kylä on kuulunut Ylikiimingin kuntaan. Noin 25 kilometriä Ylikiimingin taajaman pohjoispuolella lähellä Arkalaa sijaitseva hajanainen kylä koostuu Kääriänkorven, Nauruan ja Somerovaaran taloryhmistä, ja käsittää noin 60 taloutta.Oulu-lehti 7.1.2007 ==Lähteet== Luokka:Jolos Luokka:Ylikiimingin kylät
Francisco Mignone

Francisco Paulo Mignone (3. syyskuuta 1897 – 19. helmikuuta 1986) oli brasilialainen säveltäjä. Hän opiskeli São Paulossa ja myöhemmin Milanossa. Vuodesta 1933 lähtien hän opetti musiikkia Rio de Janeirossa. Mignone sävelsi muun muassa viisi oopperaa ja kahdeksan balettia. == Lähteet == Luokka:Brasilialaiset säveltäjät Luokka:Oopperasäveltäjät Luokka:Vuonna 1897 syntyneet Luokka:Vuonna 1986 kuolleet
Säävälä

Säävälä on kylä Ylikiimingin kaupunginosassa Oulussa Pohjois-Pohjanmaalla. Säävälä sijaitsee kauniilla paikalla Säävälänharjulla, Kiiminkijoen varrella, noin viiden kilometrin päässä Ylikiimingin taajaman pohjoispuolella ja Joloksentien (yhdystie 8341) varrella. Myös läheinen Soroperän taloryhmä voidaan laskea kuuluvaksi Säävälän kylään. Lähimmät kylät ovat Niemikylä ja Kääriänperä. Säävälän väkiluku on noin 40. ==Historia== Säävälä on vanhaa kivikautista asuinaluetta. Kylän pohjoispuolelta, läheltä Latokankaan soranottopaikkaa, on löydetty kivikautinen asuinpaikka. Alue sijaitsee ympäröivästä suomaastosta kohoavalla hiekkaharjulla. Oulun yliopisto on järjestänyt paikalla arkeologisen tutkimuksen 1980-luvulla. Luokka:Jolos Luokka:Ylikiimingin kylät
William Bolcom

William Elden Bolcom (s. 26. toukokuuta 1938) on yhdysvaltalainen säveltäjä ja pianisti. Bolcom syntyi Seattlessa ja aloitti pianon ja sävellyksen opiskelun 11-vuotiaana Washingtonin yliopistossa. Myöhemmin hän opiskeli Darius Milhaudin ja Olivier Messiaenin johdolla. Bolcom on säveltänyt muun muassa oopperan A View from the Bridge. == Lähteet == Luokka:Yhdysvaltalaiset säveltäjät Luokka:Yhdysvaltalaiset pianistit Luokka:Grammy-palkinnon saajat Luokka:Vuonna 1938 syntyneet Luokka:Elävät henkilöt Luokka:Musiikin Pulitzer- palkinnon saaneet
Germanwings

Germanwings GmbH oli saksalainen halpalentoyhtiö, jonka kotikenttänä toimi Köln-Bonnin lentoasema Kölnissä. Yhtiö oli ollut 1.1.2009 lähtien Lufthansan kokonaan omistama tytäryhtiö, ja sillä oli 66 reittikohdetta eri puolilla Eurooppaa. Vuodesta 2002 nimellä Germanwings toiminut yhtiö perustettiin nimellä Eurowings Flug GmbH vuonna 1997. Lentoyhtiö toimi itsenäisesti lokakuuhun 2015 asti, kunnes sen yhdistyminen sisaryhtiö Eurowingsiin aloitettiin. Yhdistyminen oli valmis alkuvuodesta 2016. Sen jälkeen Germanwings-nimeä käytettiin ainoastaan koneiden kyljissä ja lentonumeroissa. Huhtikuussa 2020 Lufthansa Group ilmoitti lopettavansa Germanwingsin toiminnan koronaviruspandemian aiheuttaman matkustajamäärien vähenemisen seurauksena. ==Laivasto== Yhtiön laivasto toukokuussa 2019. Laivaston keski-ikä 20 vuotta. *24 kpl Airbus A319-110 *9 kpl Airbus A320-200 ==Onnettomuudet== * Germanwingsin lento 9525 törmäsi vuoreen Etelä-Ranskassa 24. maaliskuuta 2015. Turma johtui lentoperämiehen tahallisesta toiminnasta. ==Lähteet== ==Aiheesta muualla== *Germanwings *Kartta reittikohteista *Yhtiön laivasto Luokka:Halpalentoyhtiöt Luokka:Saksalaiset lentoyhtiöt
Jehan Alain

Jehanlausutaan kuten Jean Ariste Alain (3. helmikuuta 1911 Saint-Germain-en- Laye – 20. kesäkuuta 1940) oli ranskalainen säveltäjä ja urkuri. Hän aloitti urkujensoiton opiskelun isänsä johdolla. Hän opiskeli myös pianonsoittoa Augustin Piersonin johdolla. Vuosina 1927–1939 Alain opiskeli Pariisin konservatoriossa. Häntä opetti muun muassa Paul Dukas. Alain sai surmansa toisessa maailmansodassa vuonna 1940. Alain tunnetaan parhaiten urkusävellyksistään, mutta hän sävelsi myös requiemin, lauluja ja pianomusiikkia. Hänen tunnetuimpia sävellyksiään ovat Le jardin suspendu, Litanies sekä Trois danses uruille. Jehan Alain oli Ranskan tunnetuimpiin nykyurkureihin kuuluneen Marie-Claire Alainin veli. ==Elämä ja ura== Jehan Alain syntyi Pariisin liepeillä Saint-Germain-en-Layessa musiikkia ja taiteita harrastavaan perheeseen. Isä Albert Alain oli urkuri ja kirkkomusiikin säveltäjä. Jehanin ohella kaikista perheen lapsista (Olivier, Marie-Odile ja Marie-Claire) tuli muusikoita. 13-vuotiaana Jehan alkoi toimia isänsä sijaisena kotikirkon urkujen soittajana. Isänsä ohella häntä opettivat Pariisin konservatoriossa André Bloch, Georges Caussade, Paul Dukas, Roger Ducasse ja Marcel Dupré. Nuori Alain menestyi erinomaisesti niin soinnutuksessa, kontrapunktissa, urkujensoitossa kuin improvisaatiossakin. Alainin sävellys Suite pour orgue voitti Les Amis de l’Orgue (Urkujen ystävät) -yhdistyksen sävellyskilpailun vuonna 1936. Samana vuonna hän ryhtyi Saint- Nicolas-kirkon urkuriksi Maisons-Laffittessa, minkä lisäksi hän soitti urkuja myös pariisilaisessa synagoogassa. Vuonna 1939 Alain joutui sotapalvelukseen ja kaatui taistelussa 20.6.1940. Lyhyen elämänsä aikana Alain loi yli 140 teosta: piano-, urku- ja vokaaliteoksia sekä kamari- ja orkesterimusiikkia. Tämän lisäksi monilahjakas Alain teki piirroksia, karikatyyrejä ja aforismeja. Alain toi ensimmäisenä romanttis-impressionistiselle pohjalle rakentuneeseen urkumusiikkiin itämaisia ja muita eksoottisia vaikutteita. Hän oli uranuurtaja myös etsiessään uruista uudenlaisia rekisteröintejä eli äänenvärejä. Hänen tärkeimpinä laajoina urkusävellyksinään pidetään teoksia Trois Danses ja Suite. Pienimuotoinen Litanies taas on yksi maailman suosituimmista urkukappaleista. ==Urkusävellyksiä== *Trois Danses (1937–1940) *Suite (1934–1936) *Trois pièces: **Variations sur un thème de Clément Jannequin (1937) **Le Jardin suspendu (1934) **Litanies (1937) *Deux Fantaisies (1933, 1936) ==Lähteet== == Aiheesta muualla == *http://www.jehanalain.com * Luokka:Ranskalaiset säveltäjät Luokka:Ranskalaiset urkurit Luokka:Toisessa maailmansodassa kaatuneet Luokka:Vuonna 1911 syntyneet Luokka:Vuonna 1940 kuolleet
Exile on Main St.

Exile on Main St. on The Rolling Stones -yhtyeen toukokuussa 1972 julkaistu kaksilevyinen albumi. Se on yhtyeen ensimmäinen studiossa äänittämä tupla- albumi. ==Äänitykset== Albumi äänitettiin Etelä-Ranskassa Nellcôtessa kitaristi Keith Richardsin hankkimassa linnassa. Yhtyeen jäsenet olivat muuttaneet Ranskaan veropakolaisina Britanniasta. Äänitykset tehtiin linnan kellariin tehdyssä äänitysstudiossa, johon tuotiin yhtyeen 16-raitanauhurilla varustettu ääniauto Rolling Stones Mobile Unit sekä muuta teknistä kalustoa. Kellarin olosuhteiden vuoksi albumilla on viimeistelemätön yleissoundi, jota on niin kehuttu kuin haukuttukin. Äänityksiä johti Keith Richards, ja laulaja Mick Jaggerin ääniosuudet on miksattu alemmas kuin yhtyeen monilla muilla albumeilla. Tyyliltään albumin kappaleet ovat amerikkalaista juurimusiikkia eli bluesia, rhythm and bluesia, soulia, gospelia, rock and rollia ja countrya. Yhtyeen jäsenien sekä muiden muusikoiden ohella linnassa hengailleeseen seurueeseen kuului kaikkiaan kolmisenkymmentä henkeä. Äänitysten lomassa linnassa juhlittiinkin paljon. ==Menestys== Exile on Main St. nousi Britannian ja Yhdysvaltain listaykköseksi, vaikka myikin vähemmän kuin Stonesin edellinen albumi. Yhdysvalloissa albumia myytiin 1,2 miljoonaa kappaletta. Albumin menestynein single on "Tumbling Dice", joka nousi Yhdysvaltain singlelistan top-10:een. Albumia pidetään yleisesti yhtenä Rolling Stonesin parhaista albumeista. Rolling Stone -musiikkilehti valitsi vuonna 2003 albumin kaikkien aikojen top 500 -albumilistallaan sijalle 7. ==Kappaleet== *Kaikki kappaleet ovat Mick Jaggerin ja Keith Richardsin kirjoittamia, paitsi "Shake Your Hips" (säv. James Moore eli Slim Harpo tai Harmonica Slim) ja "Stop Breaking Down" (säv. Robert Johnson). ===LP 1=== A-puoli # # # # # B-puoli # * # # # ===LP 2=== A-puoli # * # # # # B-puoli # * # # # ==Kokoonpano== ===The Rolling Stones=== * Mick Jagger – laulu, huuliharppu, kitara * Keith Richards – kitara, basso, piano, laulu * Mick Taylor – kitara, basso * Charlie Watts – rummut * Bill Wyman – basso ===Muut=== * Bobby Keys (saksofonit, perkussio) * Jim Price (trupetti, vetopasuuna, urut) * Nicky Hopkins (piano) * Ian Stewart (piano) * Billy Preston (urut) * Mac Rebennack (urut, laulu) * Al Perkins (steelkitara) * Bill Plummer (kontrabasso) * Amyl Nitrate (marimba) * Jimmy Miller (rummut, perkussio) * Clydie King, Vanetta Fields, Jerry Kirkland, Kathi McDonald, Tammi Lynn, Shirley Goodman, Joe Green (laulu) ==Uudet julkaisut== Vaikka albumi julkaistiin alun perin kaksilevyisenä, CD-versiossa kaikki kappaleet sisältyvät yhdelle levylle. Vuonna 2010 Exile On Main St. on julkaistu remasteroituna ja täydennettynä. Kattavin versio on Super Deluxe Edition, joka sisältää kaksi LP-levyä, kaksi CD-levyä, puolen tunnin DVD-levyn sekä Dominique Tarlén ja Ethan Russellin 64-sivuisen valokuvateoksen. Paketin bonuslevy sisältää seitsemän ennen julkaisematonta äänitettä. ==Lähteet== Luokka:The Rolling Stonesin albumit Luokka:Vuoden 1972 albumit Luokka:Yhdysvaltalaiset countryalbumit
Suomenruotsalaiset kansankäräjät

Suomenruotsalaiset kansankäräjät (, lyhennettynä Folktinget, virallisesti suomeksi myös Folktinget) on järjestö, jonka tehtävänä on edustaa suomenruotsalaista kansanryhmää ja valvoa sen etua. Järjestön asema perustuu vuonna 2003 annettuun lakiin.Laki Svenska Finlands folkting -nimisestä järjestöstä ==Toiminta== Järjestö osallistuu lainsäädäntötyöhön ja antaa eri viranomaisille lausuntoja ruotsinkielisiä koskevissa asioissa. Järjestössä on edustettuna kaikki eduskunnassa edustettuna olevat puolueet, joilla on ruotsinkielistä toimintaa. Järjestön nykyinen puheenjohtaja on Sandra Bergqvist (RKP), ensimmäinen varapuheenjohtaja Jacob Storbjörk (SDP) ja toinen varapuheenjohtaja Jonny Andersen (Ahv). Folktingetin vuonna 1999 julkaisemassa Kielimanifestin kohdassa "Neljäs pilari" järjestö ilmoittaa sitoutuvansa "[...] kehittämään suomenkielisten koulujen pakollista ruotsin kielen opetusta ja panostamaan siihen, jotta Suomi voi uskottavasti markkinoida itseään kahden kansalliskielen valtiona". Järjestö jakaa ruotsalaisuuden päivänä Folktingets samvetspris -palkintoa. Vuonna 2021 palkinto myönnettiin Terveyden ja hyvinvoinnin laitoksen terveysturvallisuusosaston johtaja Mika Salmiselle. == Voimasuhteet == Edustajat valitaan joka neljäs vuosi kunnallisvaalien tuloksen perusteella. Edustajia on yhteensä 75. Vuoden 2021 vaalien jälkeen voimasuhteet ovat: * RKP 38 * Kokoomus 15 * SDP 9 * Ahvenanmaan edustajat 7 * KD 2 * Vihreät 2 * Vasemmistoliitto 2 == Puheenjohtajat == Vuosi Puheenjohtaja 2005–2007 Astrid Thors 2007–2009 Ulla-Maj Wideroos 2009–2011 Anna-Maja Henriksson 2011–2015 Christina Gestrin 2015–2019 Thomas Blomqvist 2019– Sandra Bergqvist == Lähteet == == Aiheesta muualla == * Folktinget Luokka:Suomen kielipolitiikka Luokka:Suomenruotsalaiset järjestöt Luokka:Suomenruotsalainen politiikka
Tiina Sanila-Aikio

Tiina Juulia Sanila-Aikio (Paavvâl Taannâl Tiina) (s. 25. maaliskuuta 1983 Sevettijärvi, Inari) on entinen saamelaiskäräjien puheenjohtaja 2015–2019. == Ura == Sanila-Aikio on toiminut Saamelaisalueen koulutuskeskuksen koltansaamen kielen ja kulttuurin opettajana. Sanila-Aikio valittiin saamelaiskäräjien puheenjohtajaksi maaliskuussa 2015. Sitä ennen hän toimi saamelaiskäräjien 1. varapuheenjohtajana. Hän aloitti puheenjohtajana 28. maaliskuuta 2015 ja hänet valittiin puheenjohtajaksi myös toimikaudelle 2016–2019. == Musiikkiura == Sanila-Aikio on laulanut ja levyttänyt Tiina Sanila Bandissa. == Lähteet == == Aiheesta muualla == Kuusi kuvaa: https://areena.yle.fi/1-3094060 Luokka:Koltat Luokka:Saamelaiskäräjien jäsenet (Suomi) Luokka:Suomalaiset saamelaispoliitikot Luokka:Suomalaiset laulajat Luokka:Saamelaiset laulajat Luokka:Vuonna 1983 syntyneet Luokka:Elävät henkilöt
Free Software Song

Free Software Song on Richard Stallmanin sanoittama filk-kappale, joka kertoo Free Software -liikkeestä. Kappaleen melodia on bulgarialaisesta kansanlaulusta ”Sadi moma bela loza”. == Sanoitus == > Join us now and share the software; > You’ll be free, hackers, you’ll be free. > Join us now and share the software; > You’ll be free, hackers, you’ll be free. Hoarders can get piles of money, > That is true, hackers, that is true. > But they cannot help their neighbors; > That’s not good, hackers, that’s not good. When we have enough free > software > At our call, hackers, at our call, > We’ll kick out those dirty licenses > Ever more, hackers, ever more. Join us now and share the software; > You’ll be free, hackers, you’ll be free. > Join us now and share the software; > You’ll be free, hackers, you’ll be free. == Lähteet == == Aiheesta muualla == Luokka:Yhdysvaltalaiset musiikkikappaleet Luokka:Vapaat ohjelmistot
John Dykstra

John Charles Dykstra (s. 3. kesäkuuta 1947) on yhdysvaltalainen elokuvien erikoistehosteiden suunnittelija. Dykstra on ensimmäisiä erikoistehosteiden suunnittelijoita, jotka hyödynsivät työssään tietokoneita.Johnson, Mark: Dykstra, John, teoksessa Dykstra opiskeli teollista muotoilua ja päätyi opintojensa jälkeen työskentelemään Douglas Trumbullin elokuvaprojektissa Hiljainen pako, jossa Dykstra osallistui pienoismallitehosteiden kuvaamiseen ja suunnitteluun. George Lucas otti yhteyttä Trumbulliin suunnitellessaan Tähtien sodan kuvauksia, ja Trumbull suositteli Lucasille Dykstraa. Dykstra ryhtyi johtamaan Industrial Light & Magic -yhtiössä tietokoneohjatun kamerajärjestelmän, Dykstraflexin, kehittelyä. Järjestelmä vastasi pääosin Tähtien sodan innovatiivisista tehosteista. Lucas ja Dykstra eivät kuitenkaan tulleet kovin hyvin toimeen keskenään, ja Lucas väitti, että suurin osa tehosteisiin varatuista varoista kului Dykstraflexin kehittelyyn eikä tehosteryhmä toimittanut kaikkia sovittuja otoksia. Joka tapauksessa Tähtien sodan menestys varmisti Dykstralle vankan aseman erikoistehosteiden suunnittelijoiden joukossa. Tähtien sodan jälkeen Dykstra oli vuosina 1978–1982 toimineen Apogee-yhtiönsä kautta mukana Taisteluplaneetta Galactica -televisiosarjan tehosteiden suunnittelussa. Sarjan tuottanut Universal joutui lainopillisiin kiistoihin Lucasin kanssa, eikä Dykstra enää ollut mukana Tähtien sodan jatko-osan Imperiumin vastaiskun tekemisessä. Dykstra oli sen sijaan mukana luomassa Star Trek: Avaruusmatka -elokuvan tehosteita. Myöhemmin Dykstra on ollut johtamassa Batman Forever ja Batman & Robin -elokuvien erikoistehosteiden suunnittelua. Hän on myös ollut Stuart Littlen ja Hämähäkkimies-elokuvien visuaalisten tehosteiden suunnittelija. Dykstra on palkittu Oscar-palkinnolla vuonna 1978 Tähtien sodan ja vuonna 2005 elokuvan Spider-Man 2 – Hämähäkkimies 2 visuaalisista erikoistehosteista. == Katso myös == *Liikkeenhallinta ==Lähteet== == Aiheesta muualla == * Luokka:Erikoistehosteiden suunnittelijat Luokka:Yhdysvaltalaiset henkilöt Luokka:Oscar-palkinnon saajat Luokka:Vuonna 1947 syntyneet Luokka:Elävät henkilöt
Brittiläinen Guayana

Brittiläinen Guayana () oli Britannian siirtomaa Brittiläisessä Länsi-Intiassa ja Karibialla vuosien 1814 ja 1966 välillä. Vuodesta 1966 maa on ollut itsenäinen valtio Guyana. Ensimmäinen Guianan löytänyt eurooppalainen oli sir Walter Raleigh, joka oli englantilainen tutkimusmatkailija. Alankomaalaiset olivat ensimmäiset Guianan asuttaneet eurooppalaiset, perustaen Essequibon ja Berbicen siirtomaat 1600-luvun alussa, ja myöhemmin Demeraran 1700-luvun puolivälissä. Vuonna 1796 Iso-Britannia valloitti nämä kolme siirtomaata ja palautti vuonna 1802 hallinnon takaisin Batavian tasavallalle, mutta valloitti siirtomaat jälleen Napoleonien sotien aikaan. Siirtomaat luovutettiin Yhdistyneelle kuningaskunnalle vuonna 1814 ja yhdistettiin yhdeksi siirtomaaksi vuonna 1831. Uuden siirtomaan pääkaupunki oli Georgetown, joka tunnettiin nimeltä Stabroek vuoteen 1812 asti. Britannian kehittäessä siirtomaata sokeriruokoplantaaseille he toivat useita afrikkalaisia orjatyövoimaksi alueelle. Guiana itsenäistyi Yhdistyneestä kuningaskunnasta 26. toukokuuta 1966. == Lähteet == == Aiheesta muualla == Guayana Luokka:Entiset siirtomaat Etelä-Amerikassa Luokka:Etelä-Amerikan entiset monarkiat Luokka:Guyanan historia
Pasquale Anfossi

Pasquale Anfossi (5. huhtikuuta 1727 – helmikuu 1797) oli italialainen säveltäjä. Häntä opettivat Niccolò Piccinni ja Antonio Sacchini. Anfossi toimi lähinnä Venetsiassa, Roomassa ja Lontoossa. Anfossi sävelsi yli 60 oopperaa. Hänen tunnetuimpia oopperoitaan ovat muun muassa L'avaro (1775), La vera costanza (1776) sekä Il curioso indiscreto (1777). Myöhemmällä urallaan Anfossi sävelsi myös kirkkomusiikkia. Luokka:Italialaiset säveltäjät Luokka:Italialaiset oopperasäveltäjät Luokka:Vuonna 1727 syntyneet Luokka:Vuonna 1797 kuolleet
Niccolò Piccinni

thumb|Niccolò Piccinni Niccolò Piccinni (16. tammikuuta 1728 – 7. toukokuuta 1800) oli italialainen säveltäjä. Piccinni syntyi Barissa ja opiskeli Napolissa. Hänen ensimmäinen oopperansa, Le donne dispettose sai kantaesityksensä vuonna 1755] Vuonna 1766 Piccinni siirtyi Pariisiin. Hän pysyi siellä Ranskan vallankumoukseen (1789) saakka, jolloin hän palasi Napoliin. Piccinni asui Pariisissa vielä elämänsä kaksi viimeistä vuotta. Piccinni sävelsi lähinnä oopperoita. Hänen lapsenlapsensa oli säveltäjä Louis Alexandre PiccinniBeyond Fingal's Cave: Ossian in the Musical Imagination James PorterPICCINNI, LOUIS ALEXANDRE. (1779-1850) Schubertiade Music & Arts. == Lähteet == Luokka:Italialaiset säveltäjät Luokka:Italialaiset oopperasäveltäjät Luokka:Vuonna 1800 kuolleet Luokka:Vuonna 1728 syntyneet Luokka:Klassismin ajan säveltäjät
Antonio Sacchini

Antonio Sacchini (14. kesäkuuta 1730 Firenze – 6. lokakuuta 1786 Pariisi) oli italialainen säveltäjä. Sacchini opiskeli Napolissa, jossa hän myös sävelsi ensimmäiset oopperansa. Myöhemmällä urallaan Sacchini työskenteli Venetsiassa, Lontoossa sekä Pariisissa, jossa hän kuoli vuonna 1786. Sacchini sävelsi lähinnä oopperoita. Hän oli oman aikansa tunnetuimpia opera serian säveltäjiä. Yli 50 oopperansa lisäksi Sacchini sävelsi muun muassa jousikvartettoja. Luokka:Italialaiset säveltäjät Luokka:Vuonna 1730 syntyneet Luokka:Vuonna 1786 kuolleet